Imtella' Ottubru 10, 2021 Attur Russu miet wara li waqa' fuqu xenarju fit-Teatru magħruf f'Moscow, Bolshoi Theatre. Yevgeny Kulesh miet ilbieraħ f'inċident li seħħ waqt li kien qed jinbidel is-set tal-opra Sadko. Filmati juri l-atturi u l-istaff f'paniku jipprovaw jerfgħu s-set. Minkejja li provaw jagħtu l-ewwel għajnuna lill-attur, Kulesh tilef ħajtu. Fi stqarrija mit-tmexxija tat-teatru qalu li l-opra twaqqfet minnufih u talbu l-udjenza biex toħroġ. Nies li kienu qed jaraw l-opra għall-ewwel ħasbu li kienet xi ħaġa maħsuba. Madankollu, mill-aġir tal-atturi l-oħra ntebħu mal-ewwel li kien inċident. Kulesh kien ilu fil-qasam tat-teatru mill-2002.